《留别榆关知己》
明代·宋登春

促驾远行迈，迢迢事东游。纫兰思楚泽，结荷忆吴洲。

岖嵚遵怕麓，迤逦凌燕陬。所历无停迹，居然隘九州。

投志在道义，脱剑为谁酬。念子宿昔交，欲去复淹留。

作者简介：真定府新河人，字应元，号海翁，晚号鹅池生。少能诗，善画。嗜酒慕侠，能骑射。年三十，以妻子儿女五人皆死，弃家远游。晚居江陵，知府徐学谟甚敬礼之。后游石首受辱，遂披发为头陀，不知所终。一说于万历十七年离徐学谟家，泛舟钱塘，投江死。有《鹅池集》、《燕石集》。